Aino Külvand

Aino Külvand (17. detsember 1921 Aaspere vald – 19. märts 2005 Tallinn) oli Eesti laulja (sopran).

1949. aastal lõpetas ta Tallinna Muusikakooli Ott Raukase ja Aleksander Arderi lauluklassi. 1955. aastal lõpetas Tallinna Riikliku Konservatooriumi Tiit Kuusiku lauluklassi.

Aastatel 1944–1954 laulis ta Estonia teatri ooperikooris, aastatel 1954–1978 oli Estonia solist. 1978–1996 oli ta Tallinna Riikliku Konservatooriumi (1993. aastast Eesti Muusikaakadeemia) muusikapedagoogika teaduskonna õppejõud.

Tunnustus 
1964 Eesti NSV teeneline kunstnik
2003 Georg Otsa nimeline auhind

Isiklikku
Tema abikaasa oli muusikateadlane Harri Külvand (1919–1973).

Viited

Välislingid 
Rahvusarhiivi fotode andmebaas. RAT "Estonia" solist Aino Külvand osatäitjana G. Bizet ooperis "Carmen"
Rahvusarhiivi fotode andmebaas. RAT "Estonia" ooperisolist Eesti NSV teeneline kunstnik Aino Külvand "Estonia" kontserdisaalis esinemas (1964)
Rahvusarhiivi fotode andmebaas. Ooperisolist Aino Külvand Leonora osas G. Verdi ooperis "Trubaduur" RAT "Estonias" (1968)
Rahvusarhiivi fotode andmebaas. Ooperisolist Aino Külvand Amalia osas G. Verdi ooperis "Maskiball" RAT "Estonias (1968)
Aino Külvand 17. XII 1921 – 19. III 2005 Eesti Päevaleht, 22. märts 2005

Eesti ooperilauljad
Eesti NSV teenelised kunstnikud
Metsakalmistule maetud
Sündinud 1921
Surnud 2005